Vanamõisa paisjärv
Vanamõisa paisjärv (ka Vanamõisa järv, Vanamõisa-Saadu järv, Saadu järv ja Pärsti Vanamõisa järv) on paisjärv Sakala kõrgustiku põhjaosas, Viljandi maakonnas Vanamõisa külas. Järve pindala on 6,3 ha, keskmine sügavus 2,3 m, suurim sügavus 4 m, vee maht 156 000 m³, kaldajoone pikkus 1,853 km ja kõrgus merepinnast 93,5 m. Järv on paisutatud Lemmjõele. Järv kuulub Lääne-Eesti vesikonda ja Pärnu alamvesikonda. Järv on avalikult kasutatav veekogu.